**Blekklatrehauk** (*Polyboroides radiatus*) er rovfugl i haukefamilien (Accipitridae) og inngår som én av to arter i slekten *Polyboroides*. Slekten sorteres i underfamilien Gypaetinae, som bortsett fra søsterarten klatrehauk (*P. typus*) ellers består av tre monotypiske slekter med gribber. Arten er endemisk for Madagaskar.

Taksonomi
---------

Arten blir av og til regnet som konspesifikk med klatrehauk.

Biologi
-------

Blekklatrehauk i flukt
Blekklatrehauken har en kroppslengde på cirka 57–68 cm og vingespennet utgjør cirka 116–132 cm.

Fjærdrakten er hovedsakelig lysegrå. Svingfjæra er sorte ytterst, håndsvingfjæra er sorte og styrefjæra i stjerten med et karakteristisk lysere grått tverrbånd midtveis i stjerten. Buken er karakteristisk og nærmest tweed-mønstret i grått og hvitt. Rundt de mørke øynene har arten et større felt med naken gul hud. Nebbet er relativt kort, kroket og sort. Ekstremitetene og tærne er gule med sorte klør.

Arten er utbredt over det meste av Madagaskar og trives i alle typer skog, opp til cirka 2 000 moh). Den er imidlertid mest vanlig i høyder under 1 300 moh.

Blekklatrehauken er kjent for å klatre rundt i trør og henge opp-ned fra greiner, klipper og steiner, på leting etter mat mens den småflakser med vingene for å holde grepet. Den jakter også gjennom å fly lavt og sakte over vegetasjonen på bakken, mens den ofte blir trakassert og mobbet av mindre fugler. Den ernærer seg i hovedsak ved å jakte på andre mindre dyr, som fugler og deres fugleegg og unger, flaggermus, ekorner, øgler, leddyr og et bredt utvalg av insekter og deres larver med mer. Arten kan også ete ulike sorter frukt og sjelden også kadavre.

Inndeling
---------

Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner *et al.* (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle.

**Treliste**
* Accipitridae, haukefamilien
	+ Gypaetinae, (afrikanske gribber og klatrehauker)
		- *Polyboroides*
			* *P. typus*, klatrehauk
			* *P. radiatus*, blekklatrehauk (monotypisk)
		- *Gypohierax*
			* *G. angolensis*, palmegribb
		- *Neophron*
			* *N. percnopterus*, åtselgribb
		- *Gypaetus*
			* *G. barbatus*, lammegribb

Referanser
----------

1. 1 2 3 4 5 6 7 8 9  Kemp, A.C. & Kirwan, G.M. (2020). Madagascar Harrier-hawk (Polyboroides radiatus). In: del Hoyo, J. Elliott, A. Sargatal, J. Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from  on 4 April 2020).
2. ↑  Boyd III, John H. (14. januar 2017). «Taxonomy in Flux: Version 3.02». Besøkt 8. juni 2017.
3. ↑  Lerner, Heather *et al.* (2017) Phylogeny and new taxonomy of the Booted Eagles (Accipitriformes: Aquilinae). Zootaxa, [S.l.], v. **4216**, n. 4, p. 301–320, jan. 2017. ISSN 1175-5334. doi:. Date accessed: 06 june 2017.
4. ↑  Syvertsen, P. O. Ree, V. Hansen, O. B. Syvertsen, Ø. Bergan, M. Kvam, H. Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. *Norsk Ornitologisk Forening*. www.birdlife.no (publisert 22.5.2008). Besøkt 2016-08-07

Eksterne lenker
---------------

* (en) *Blekklatrehauk* i Encyclopedia of Life Rediger på Wikidata

* (en) *Blekklatrehauk* i Global Biodiversity Information Facility Rediger på Wikidata

* (no) *Blekklatrehauk* hos Artsdatabanken Rediger på Wikidata

* (en) *Blekklatrehauk* hos ITIS Rediger på Wikidata

* (en) *Blekklatrehauk* hos NCBI Rediger på Wikidata

* (en) *Kategori:Polyboroides radiatus* – bilder, video eller lyd på Wikimedia Commons Rediger på Wikidata

* (en) *Polyboroides radiatus* – galleri av bilder, video eller lyd på Wikimedia Commons Rediger på Wikidata

* *Polyboroides radiatus* – detaljert informasjon på Wikispecies Rediger på Wikidata